Komisijos reglamentas (EB) Nr. 2430/1999
1999 m. lapkričio 16 d.
leidimą naudoti tam tikrus kokcidiostatų grupei ir kitoms vaistinėms medžiagoms priskiriamus pašarų priedus susiejantis su asmenimis, atsakingais už jų išleidimą į apyvartą
(tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1970 m. lapkričio 23 d. Tarybos direktyvą 70/524/EEB dėl pašarų priedų [1] su paskutiniais pakeitimais, padarytais Komisijos reglamentu (EB) Nr. 1636/1999 [2], ypač į jos 9h straipsnio 3 dalies b punktą ir 9i straipsnio 3 dalies b punktą,
kadangi:
(1) dėl pavojaus žmonių ir gyvūnų sveikatai, kurį kelia Bendrijoje platinami prasti zootechninių priedų egzemplioriai, Direktyvoje 70/524/EEB su pakeitimais, padarytais Tarybos direktyva 96/51/EB [3], leidimą naudoti tam tikras priedų grupes numatyta susieti su asmeniu, atsakingu už jų išleidimą į apyvartą;
(2) Direktyvos 70/524/EEB 9h straipsnyje yra numatyta laikinus leidimus kokcidiostatams ir kitoms vaistinėms medžiagoms priskiriamiems (pašarų) priedams, po 1987 m. gruodžio 31 d. įtrauktiems į I priedą ir perkeltiems į B priedo II skyrių, dešimčiai metų pakeisti leidimais, susietais su asmeniu, kuris yra atsakingas už jų išleidimą į rinką;
(3) Direktyvos 70/524/EEB 9i straipsnyje yra numatyta laikinus leidimus kokcidiostatams ir kitoms vaistinėms medžiagoms priskiriamiems (pašarų) priedams, po 1998 m. balandžio 1 d. įtrauktiems į II priedą ir perkeltiems į B priedo III skyrių, pakeisti leidimais, susietais su asmeniu, kuris yra atsakingas už jų išleidimą į rinką;
(4) šio reglamento prieduose išvardytų priedų atžvilgiu buvo pareikalauta pateikti naujas paraiškas, kad asmenys, atsakingi už dokumentus, kuriais remiantis buvo suteikti ankstesni leidimai, arba tų asmenų pareigų perėmėjai duotų leidimą juos naudoti;
(5) asmens, atsakingo už priedo išleidimą į rinką, susiejimas su leidimu yra pagrįstas vien tik administracine procedūra ir nereiškia, kad priedas turi būti vertinamas iš naujo. Nors leidimai išduodami konkrečiam laikotarpiui, Direktyvos 70/524/EEB 9m ir 11 straipsniuose nustatyta tvarka jie gali būti bet kada panaikinti. Leidimai naudoti priedus pirmiausia gali būti panaikinami atlikus Direktyvos 70/524/EEB 9g straipsnyje numatytą vertinimą;
(6) kadangi šiame reglamente numatytos priemonės atitinka Pašarų nuolatinio komiteto nuomonę,
PRIĖMĖ ŠĮ REGLAMENTĄ:
1 straipsnis
Laikini leidimai naudoti šio reglamento I priede išvardytus priedus keičiami leidimais, suteikiamais I priedo antrame stulpelyje įrašytam už priedo išleidimą į apyvartą atsakingam asmeniui.
2 straipsnis
Laikini leidimai naudoti šio reglamento II priede išvardytus priedus keičiami leidimais, suteikiamais II priedo antrame stulpelyje įrašytam už priedo išleidimą į apyvartą atsakingam asmeniui.
3 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1999 m. lapkričio 16 d.